Besedilo, ki ga predlaga Komisija Spremembe, ki jih predlaga ECB (1)

Sprememba 1

Preambula predlagane uredbe HICP-CT

„ob upoštevanju Pogodbe o delovanju Evropske unije, ob upoštevanju Uredbe Sveta (ES) št. 2494/95 z dne 23. oktobra 1995 o harmoniziranih indeksih cen življenjskih potrebščin in zlasti tretjega odstavka člena 4 in člena 5(3) Uredbe, ob upoštevanju naslednjega: […] (3) Za analizo inflacije in oceno konvergence v državah članicah EU je treba zbirati informacije o vplivu davčnih sprememb na inflacijo. V ta namen bi morali biti HICP-ji dodatno izračunani na podlagi cen po stalnih davčnih stopnjah in ne na podlagi spremljanih cen v obliki harmoniziranih indeksov cen življenjskih potrebščin po stalnih davčnih stopnjah (HICP-CT). […] (6) V skladu s členom 5(3) Uredbe (ES) št. 2494/95 je bilo opravljeno posvetovanje z Evropsko centralno banko.“ „ob upoštevanju Pogodbe o delovanju Evropske unije, ob upoštevanju Uredbe Sveta (ES) št. 2494/95 z dne 23. oktobra 1995 o harmoniziranih indeksih cen življenjskih potrebščin in zlasti tretjega odstavka člena 4 in člena 5(3) Uredbe, ob upoštevanju mnenja Evropske centralne banke (2) , ob upoštevanju naslednjega: […] (3) Za analizo inflacije, denarno in finančno politiko ter oceno konvergence v državah članicah EU je treba zbirati informacije o vplivu davčnih sprememb na inflacijo. V ta namen bi morali biti HICP-ji dodatno izračunani na podlagi cen po stalnih davčnih stopnjah in ne na podlagi spremljanih cen v obliki harmoniziranih indeksov cen življenjskih potrebščin po stalnih davčnih stopnjah (HICP-CT). […] (6) V skladu s členom 5(3) Uredbe (ES) št. 2494/95 je bilo opravljeno posvetovanje z Evropsko centralno banko.

Pojasnilo Obveznost posvetovanja z ECB je postopkovna zahteva, na katero bi se bilo treba dosledno sklicevati v preambulah vseh pravnih instrumentov, ki sestavljajo pravni okvir HICP. Poleg tega bi bilo treba v uvodni izjavi predlagane uredbe HICP-CT, enako kot v preambuli Uredbe Sveta (ES) št. 2494/95, izrecno navesti povezavo med okvirom HICP in nalogami centralnih bank.

Sprememba 2

Člen 1(2) predlagane uredbe HICP-CT

„2. Člen 3 se nadomesti z naslednjim besedilom: ‚Člen 3 Priprava in pošiljanje podindeksov Države članice vsak mesec pripravijo in posredujejo Komisiji (Eurostatu) vse podindekse (Priloga I), katerih utež je večja od ene tisočinke celotnih izdatkov, zajetih s HICP. Vsako leto države članice skupaj z indeksom za januar predložijo ustrezne informacije o utežeh Komisiji (Eurostatu). Poleg tega države članice vsak mesec pripravijo in predložijo Komisiji (Eurostatu) enake podindekse, izračunane po stalnih davčnih stopnjah (HICP-CT). Komisija (Eurostat) v tesnem sodelovanju z državami članicami pripravi smernice za zagotovitev metodološkega okvira za izračun indeksa HICP-CT in podindeksov. Kadar je to ustrezno utemeljeno, Komisija (Eurostat) posodobi referenčno metodologijo v skladu s postopki, ki jih odobri Odbor za evropski statistični sistem.‘ “ „2. Člen 3 se nadomesti z naslednjim besedilom: ‚Člen 3 Priprava in pošiljanje podindeksov Države članice vsak mesec pripravijo in posredujejo Komisiji (Eurostatu) vse podindekse (Priloga I), katerih utež je večja od ene tisočinke celotnih izdatkov, zajetih s HICP. Vsako leto države članice skupaj z indeksom za januar predložijo ustrezne informacije o utežeh Komisiji (Eurostatu). Poleg tega države članice vsak mesec pripravijo in predložijo Komisiji (Eurostatu) enake podindekse, izračunane po stalnih davčnih stopnjah (HICP-CT). Komisija (Eurostat) v tesnem sodelovanju z državami članicami in Evropsko centralno banko pripravi smernice za zagotovitev metodološkega okvira za izračun indeksa HICP-CT in podindeksov. Kadar je to ustrezno utemeljeno, Komisija (Eurostat) posodobi referenčno metodologijo v skladu s postopki, ki jih odobri Odbor za evropski statistični sistem.‘ “

Pojasnilo ECB bi morala biti vključena v pripravo in izvajanje predlagane uredbe HICP-CT ter zlasti v oblikovanje ustreznega metodološkega okvira. Taka vključitev ECB, ki lahko zajema tudi ustrezne strokovne prispevke drugih članic ESCB, je nujna, poleg obveznosti posvetovanja z ECB o predlaganih pravnih instrumentih, ki sestavljajo okvir HICP. Razloga za to sta: (a) strokovno znanje ECB v zvezi z okvirom HICP in (b) pomembnost okvira HICP za učinkovito opravljanje funkcij centralnih bank, zlasti za to, da ESCB dosega cilj stabilnosti cen, ter za naloge Eurosistema, da opredeli in izvaja denarno politiko euroobmočja in prispeva k vodenju politik glede stabilnosti finančnega sistema.

Sprememba 3

Člen 1a (novo) predlagane uredbe HICP-CT

Ni besedila „Člen 1a Prehodni ukrepi Komisija (Eurostat) ob prispevku Evropske centralne banke v roku dveh let od začetka veljavnosti te uredbe pripravi poročilo, v katerem: (i) oceni učinkovitost metodološkega okvira za izračun indeksa HICP-CT in podindeksov, določenega v skladu s spremenjenim členom 3(2) Uredbe (ES) št. 2214/96, ter (ii) priporoči, katere ključne sestavne dele in minimalne standarde kakovosti tega metodološkega okvira bi bilo treba predpisati v pravu Unije z ustreznimi spremembami pravnega okvira HICP.“